‘Kabeldiewe’ binne ure ná rooftog vasgetrek | Maroela Media
‘Kabeldiewe’ binne ure ná rooftog vasgetrek
Twee van die verdagtes wat in hegtenis geneem is. Foto: SAPD
Drie vermeende koperkabeldiewe is Donderdagoggend vasgetrek enkele ure nadat hulle ŉ gewapende roof by ŉ sakeperseel in Centurion uitgevoer het.
Konst. Tumisang Moloto, woordvoerder van die polisie, het gesê drie gewapende rowers het Woensdag omstreeks 23:30 op die perseel in Sunderland Ridge toegeslaan. “Die rowers het na bewering ŉ veiligheidswag by die sakeperseel op Ellmanstraat met ŉ vuurwapen gedreig en hom gedwing om op die grond te lê. Hulle het met koperkabels op die vlug geslaan,” het Moloto gesê.
Die rooftog is vinnig by die SAPD en Tshwane-metropolisie aangemeld wat dadelik op die uitkyk vir die verdagtes was. Omstreeks 02:00 het polisiebeamptes drie verdagte mans gesien wat ŉ sak deur ŉ beboste gebied in die rigting van die Mooiplaas informele nedersetting gedra het. “Die polisie het die verdagtes voorgekeer en deursoek en koperkabels is in hul besit gevind. Die verdagtes is op die plek in hegtenis geneem,” het Moloto gesê.
Die vuurwapen en gereedskap waarop die polisie beslag gelê het. Foto: SAPD
Volgens Moloto het nadere ondersoek daartoe gelei dat die polisie ook op ŉ vuurwapen beslag gelê het wat vermoedelik vroeër tydens die rooftog by die sakeperseel gebruik is.
ŉ Saak van gewapende roof, die besit van gesteelde goedere en die onwettige besit van ŉ vuurwapen word deur die Erasmia-polisie ondersoek. Die verdagtes, onderskeidelik 31, 36 en 39 jaar oud, sal binnekort in die Atteridgeville-landdroshof verskyn.
Vermeende kabeldiewe?? Amazing. Fotos met bewyse…uhm..ok. I rest my case.
Wouhulle onwettige aansluitings doen met die kabels?
ŉ Mens steel nie omdat jy honger is nie maar omdat jy skelm is.
Baie mooi dit is hoe dit moet werk sluit toe en gooi die sleutel weg
Hierdie diewe is oorbodig op aarde, gee hulle die doodstraf.
Nou wonder ek hoeveel is van Zim?
Lies · 3 jare gelede
Hoekom word “kabeldiewe” tussen aanhalingstekens geskryf? Die bewyse is dan daar?
MvN · 3 jare gelede
Ek praat onder korreksie maar ek dink dit is omdat hulle nognie aangekla is en in die hof verskyn het nie. Net soos ek nie mag se iemand het n moord gepleeg as nognie skuldig bevind is nie.
Maroela ,waarom is die hoofberig van gister en van vroeg vanoggend verwyder?Die een van die kaping en aanranding van die skool -juffrou? Dit is mos van groot belang dat almal dit sien. Waarom word hierdie berig vir so lank sigbaar gestel maar nie die een van die Juffrou nie?
laat weet asb vir al ons lesers.
Dankie vir jou navraag. Die hoofnuus bo aan die blad word uiteraard gereeld verander na gelang van die nuusgebeure. Die berig van die Rustenburg-onderwyseres is steeds sigbaar, dis net nie meer hoofnuus nie. Kyk gerus net verder af op die tuisblad of klik op ‘nuus’ om die berig te sien.
Kom ons raai · 3 jare gelede
Ek is baie bly dat hulle aangekeer is, nou wil ek graag net dophou wat die uiteinde gaan wees? Kom ons raai? Enige weddenskappe? Dink julle enigsins hulle gaan die binnekant van ‘n tronk sien vir langer as ‘n dag?